### Beslutning

Tilbagesendes Magistratsafdelingen for Sociale Forhold og Beskæftigelse og Magistratsafdelingen for Kultur og Borgerservice med bemærkning, at byrådet i sit møde den 10. juni 2020 har vedtaget Magistratens foranstående indstilling af 2. juni 2020.

### Resumé

Byrådet har besluttet, at en tværmagistratslig arbejdsgruppe skal komme med udkast til en strategi for veteranindsatser, som skal styrke indsatsen for veteraner og pårørende. Strategien har været i offentlig høring i marts-april 2020.

Arbejdsgruppen anbefaler, at der afsættes midler svarende til 1½ stilling, fordelt på to veteranrådgivere, som forankres i hhv. i Kultur og Borgerservice (1 stilling) og Sociale Forhold og Beskæftigelse (½ stilling). Strategien og de beskrevne aktiviteter forudsætter tilførsel af midler som beskrevet under afsnit 7, ressourcer.

Veteranrådgiverne får til opgave

- at være en synlig indgang og vejviser for veteraner og pårørende

- at styrke den opsøgende indsats ift. de mest udsatte veteraner

- at understøtte koordinering udadtil og på tværs i kommunen

- at fungere som indgang også for andre relevante samarbejdsparter

- at understøtte samarbejdet med relevante eksterne samarbejdsparter

### Indstilling

Det indstilles

At 1) Byrådet tiltræder indstillingen i det omfang, den kan gennemføres inden for de eksisterende budgetmæssige rammer

At 2) At forslaget fra den tværmagistratslige veteran-arbejdsgruppe om at afsætte 1.150.000 kr. årligt behandles i den kommende budgetproces som et politisk beslutningsforslag.

### Sagens forløb

27-05-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 02-06-2020 Magistraten

Fremsendes til [adresse] med bemærkning, at Magistraten i mødet den 2. juni 2020 anbefaler, at byrådet tiltræder Magistratsafdelingen for Sociale forhold og Beskæftigelses og Magistratsafdelingen for Kultur og Borgerservices indstilling af 11. maj 2020.

Bertram Bech tog forbehold med henvisning til, at det er en kerneopgave for Magistratsafdelingen for Sociale Forhold og Beskæftigelse, og at opgaven derfor bør håndteres uanset om der tilføres ekstra ressourcer eller ej.

I en kommende udvalgsbehandling belyses det, hvad der kan lade sig gøre uden at der tilføres ressourcer til ansættelse af en koordinator.

Iben Jensen tog forbehold.

Paulina Kjeldsen deltog ikke i sagens behandling.

 10-06-2020 [adresse]
Tilbagesendes Magistratsafdelingen for Sociale Forhold og Beskæftigelse og Magistratsafdelingen for Kultur og Borgerservice med bemærkning, at byrådet i sit møde den 10. juni 2020 har vedtaget Magistratens foranstående indstilling af 2. juni 2020.